
Az Európai Unió bővítésének kihívásai a balkáni államok csatlakozásának fényében, tekintettel az európai identitás kérdésére

Az Európai Unió bővítésének kihívásai a balkáni államok csatlakozásának fényében, tekintettel az európai identitás kérdésére című dolgozatom központi kérdései: Milyen szerepet játszik az európai identitás a bővítési folyamatban? Milyen akadályok és lehetőségek jellemzik a nyugat-balkáni államok EU-tagságát? Hogyan alakul az EU bővítési politikájának jövője? A kutatás kvalitatív módszereken alapult, elemzésre kerültek az EU bővítési politikájára vonatkozó dokumentumok és a témához kapcsolódó szakirodalom, valamint interjúkat készítettem Várhelyi Olivér biztos kabinettagjaival.
A nyugat-balkáni bővítés kapcsán kiemelten vizsgáltam a térség geopolitikai és kulturális sajátosságait, az európai identitás szerepét a csatlakozás során, valamint a bővítési folyamat akadályait, például a posztkonfliktusos helyzetek kezelését, az etnikai és vallási sokszínűséget és a demokratikus intézmények stabilitását. Kutatásom hangsúlyozza, hogy az európai identitás a bővítés kulturális és politikai kohézióját biztosítja, miközben kiegészíti a nemzeti identitást. Javaslatokat fogalmaztam meg az EU bővítési politikájának újragondolására, a nyugat-balkáni országokkal való szorosabb együttműködésre.



